# רוברטה וולסטטר

רוברטה וולסטטר
Roberta Wohlstetter|  |
|
לידה |
22 באוגוסט 1912 דולות', ארצות הברית  |
|
פטירה |
6 בינואר 2007 (בגיל 94) מנהטן, ארצות הברית  |
|
מקום קבורה |
בית הקברות ווסטווד וילג'  |
|
שם לידה |
רוברטה מרי מורגן |
|
מדינה |
ארצות הברית  |
|
השכלה | * אוניברסיטת הרווארד
* אוניברסיטת קולומביה
* מכללת רדקליף
* מכללת ואסר
 |
|
תקופת פעילות |
מ-1948 |
|
בן זוג |
אלברט וולסטטר |
|
פרסים והוקרה | * פרס בנקרופט (1963)
* מדליית החירות הנשיאותית (1985)
 |
|   |

**רוברטה מורגן וולסטטר** (באנגלית: **Roberta Morgan Wohlstetter**; נולדה ב-22 באוגוסט 1912 – 6 בינואר 2007) הייתה היסטוריונית אמריקאית שעסקה במודיעין צבאי. מחברת הספר "פרל הארבור: התרעה והחלטה". הספר התבסס על מחקר של מספר שנים של ההתקפה היפנית על פרל הארבור בדצמבר 1941, ונחשב עד היום למחקר היסוד על הפתעות צבאיות. זוכת מדליית החירות הנשיאותית, שהוענקה לה ב-1985 על ידי נשיא ארצות הברית רונלד רייגן.

## ביוגרפיה

וולסטטר נולדה בשם רוברטה מרי מורגן, ב-1912 בדולות', מינסוטה, ארצות הברית, לאלסי מורגן ולאדמונד מוריס מורגן, פרופסור בבית הספר למשפטים באוניברסיטת הרווארד שסייע לפשט את הכללים הפדרליים של סדר הדין האזרחי ולעדכן את קוד המשפט הצבאי של צבא ארצות הברית. אחיה היחיד, אדמונד מורגן, היה היסטוריון, זוכה פרס פוליצר.

וולסטטר קיבלה ב-1933 תואר ראשון ממכללת ואסר, במדינת ניו יורק, ושני תארים שניים – מאוניברסיטת קולומביה בפסיכולוגיה ב-1936, וממכללת רדקליף בספרות השוואתית ב-1937.

בשנים 1948–1965 עבדה עבור מכון ראנד, מכון מחקר אמריקאי המייעץ לממשלות ולגופים בין-לאומיים בעיצוב תהליכי מדיניות ציבורית, והמשיכה לשמש כיועצת במכון עד שנת 2002.

בשנת 1963 העניקה לה אוניברסיטת קולומביה את פרס בנקרופט להיסטוריה אמריקאית.

וולסטטר לימדה באוניברסיטת שיקגו, בברנרד קולג' ובאוניברסיטת הווארד והרצתה במכללות רבות.

היא הייתה חברה במועצה ליחסי חוץ, במכון הבין-לאומי למחקרים אסטרטגיים, במועצה למדעי ההגנה ובמועצה המייעצת של המרכז הלאומי ללימודי מודיעין.

שימשה כיועצת לעוזר שר ההגנה לענייני ביטחון בין-לאומיים, ולתאגיד המחקר הכללי בסנטה ברברה, קליפורניה.

בזמן משבר הטילים בקובה נקראה לייעץ לנשיא ג'ון פ. קנדי.

## מדליית החירות הנשיאותית

וולסטטר בטקס הענקת מדליית החירות יחד עם בעלה, אלברט וולסטטר, הנשיא רונלד רייגן, ופול ניצה, נובמבר 1985.
 הנשיא רונלד רייגן מעניק לוולסטטר את מדליית החירות הנשיאותית. בחדר המזרחי של הבית הלבן, נובמבר 1985.
וולסטטר ובעלה זכו במשותף במדליית החירות הנשיאותית שהוענקה להם על ידי הנשיא רונלד רייגן ב-1985. רייגן אמר:

>
> רוברטה וולסטטר הקדימה את זמנה בדור. היא ביססה את השפעתה בתחומים שנשלטו עד אז על ידי גברים, ובמקרים מסוימים, שמורים רק להם. היא התעלתה מעל כל המכשולים והייתה לה השפעה עמוקה. חקירותיה הגיעו ללב המערכת של החברה שלנו, תוך התמקדות בשאלות חיוניות. הניתוח שלה של בעיות הטרור, המודיעין וההתרעה, ויחד עם אלברט [וולסטטר], בעיית ההרתעה הגרעינית, פרץ דרך חדשה ופתח אלטרנטיבות חדשות לקובעי המדיניות. אני מעז לומר שהיא נהנתה בחוסר תום לב להציב בפני בעלה את אותן שאלות נוקבות שהציבה גם בפני המנהיגים האינטלקטואלים והפוליטיים של המדינה, מה שבהחלט מסביר את הבהירות והשכנוע של דבריו הנרחבים על אסטרטגיה, פוליטיקה ועניינים כלל עולמיים.
>
>
>
>

## חיים אישיים

וולסטטר נישאה ב-1939 למתמטיקאי ואסטרטג הגרעין אלברט וולסטטר (אנ'). הייתה להם בת אחת, ג'ואן וולסטטר-הול.

היא נפטרה ב-6 בינואר 2007, בגיל 94, בבית חולים בניו יורק.

## מורשת

* כתבי אלברט ורוברטה וולסטטר זמינים בארכיון מכון הובר של אוניברסיטת סטנפורד.

## ספריה

* **פרל הארבור: התרעה והחלטה**, הוצאת אוניברסיטת סטנפורד, 1962. תורגם לעברית ב-2023 בהוצאת מודן/משרד הביטחון. דן בסיבות לכישלונות המודיעיניים של ארצות הברית שהובילו למתקפת הפתע של האימפריה היפנית על פרל הארבור ב-1941.
* **קובה ופרל הארבור: ראייה לאחור וראיית הנולד**, סנטה מוניקה, קליפורניה: מכון ראנד, 1965.
* **טרור בינלאומי: לחטוף כדי לרכוש ידידים והשפעה**, 1974.

**פורסם לאחר מותה זאראטה, רוברט והנרי ד. סוקולסקי, עורכים. (26 בינואר 2009). **היוריסטיקה גרעינית: כתבים נבחרים של אלברט ורוברטה וולסטטר**, צריף קרלייל, פנסיון: מכון למחקרים אסטרטגיים. עם פרשנות מאת הנרי ס רואן, אלן אנטהובן, ריצ'רד פרל, סטיבן לוקאסיק ואנדרו מארשל.

## ראו גם

* פרל הארבור: התרעה והחלטה
* מתקפת פתע
* המתקפה על פרל הארבור

## קישורים חיצוניים

 מדיה וקבצים בנושא **רוברטה וולסטטר** בוויקישיתוף

* Reagan, Ronald (7 בנובמבר 1985). "Remarks at the Presentation Ceremony for the Presidential Medal of Freedom". *American Presidency Project*. `{{cite web}}`:  (עזרה)
* "Roberta Wohlstetter: Pioneering RAND Policy Analyst and Historian of Military Intelligence". *מכון ראנד*. 9 בינואר 2007. אורכב מ-המקור ב-4 ביוני 2007. `{{cite web}}`:  (עזרה)
* Pyle, Richard (9 בינואר 2007). "Intelligence Expert who Analyzed Pearl Harbor Dies in NYC at 94". *Newsday*. Associated Press. `{{cite news}}`:  (עזרה)
* Miller, Stephen (10 בינואר 2007). "Roberta Wohlstetter, 94, Defense Analyst". *The New York Sun*. `{{cite news}}`:  (עזרה)
* Woo, Elaine (11 בינואר 2007). "Roberta Wohlstetter, 94; Wrote Pearl Harbor Study". *Los Angeles Times*. `{{cite news}}`:  (עזרה)
* Hevesi, Dennis (11 בינואר 2007). "Roberta Wohlstetter, 94, Military Policy Analyst Dies". *The New York Times*. `{{cite news}}`:  (עזרה)
* Robin, Ron (2016). *The Cold World They Made: The Strategic Legacy of Roberta and Albert Wohlstetter*. Harvard University Press.

* רוברטה וולסטטר, באתר "Find a Grave" (באנגלית)

## הערות שוליים

ֿ